Lesneven --Berzh a vez graet kement ha kement gant Les Bretonnismeslevr diwezhañ Herve Lossec, embannet gant Skol-Vreizh. Gwerzhet ez eus bet ouzhpenn 50.000 skouerenn da vare Nedeleg. Den ebet ne oa en gortoz kement-se. Neo ket souezh, pa soñjer rak ur prof eeun ha marchad mat, war un danvez fentus mat da hilligañ spered an dud. War TF1 ha France 3 Iroise ez eus bet  kelaouadennoù da vrudañ muioch choazh al levrig. Evel-se ez eus bet milionoù a dud o welout plouked o lonkañ banneoù en un davarn leun a dud kozh o choari domino hag o chaokat galleg divalav. Displegañ a reer ar berzh-se o tisklêriañ sirius deomp e tiskouez emañ ar Vretoned och ober goap outo o-unan (autodérision) hag ez eo un doare da gas kuit merzhad an tru (« ils se décomplexent ») eus ur yezh na berchennont mui hag eus ur yezh all na berchennont ket choazh. Neuze, neo nemet ur choariell dizrouk ?  Neo ket ali Paolig Kombot, rener Skol Vreizh a ziskleir « ez eo un doare da gomz galleg neo ket falloch eget un all ». Galleg saout a vefe kenkoulz ha galleg ar saloñsoù ? Biskoazh ! Ha Louis Elegoet, saver « Istor Breizh » TES a vourr och implij an troioù-lavar-se dre ma reont dave dur mare a zo bet, doare an dud da gaozeal neus ket keit se, e Breizh izel, a gav plijadurus. Boñ. Gant ar bandennoù treset « Les Termaji chez les Penn sardin » e oa bet graet berzh bras ivez, ugent vloaz zo. Plijadur vras  a zegas seurt lennegezh, sklaer eo, ha ma vez digemplezhet an dud e-keñver o challeg saout, neo ket sur en em lakaint da zeskiñ ervat ar yezh pe dhe chomz en-dro... Memestra, klask komz galleg mat ha brezhoneg mat zo dober, anez bezañ lakaet da bplouc gant an dud, neo ket ? Da belech e kas seurt abuzerezh, nemet da bakañ brud ha da rastellat ur gwenneg bennak ?    http://kannadig.pagesperso-orange.fr/  . 